Source: http://www.veresegyhazi-hirhatar.hu/index_cikk.php?hh=hihetetlenul-megnott-a-mediacio-szerepe-2018-januar-1-je-ota
Timestamp: 2018-02-19 16:10:16+00:00

Document:
VERESEGYHÁZI HÍRHATÁR - Hihetetlenül megnőtt a mediáció szerepe 2018. január 1-je óta
Egy választópolgár több jelöltet is támogathat. ...
A húshagyó kedd a farsang és a báli szezon utolsó napja. ...
Február 16-án este tíz és 19. éjfél között bővítik és korszerűsítik az ügyfélkiszolgáló rendszerüket, ezért az csak korlátozottan ...
2018. 01. 16. 18:54
Hihetetlenül megnőtt a mediáció szerepe 2018. január 1-je óta
Nem kell már évekig bíróságra járni sem válási, sem gazdasági ügyekben.
2018. január 1-jétől hatályba lépett az új polgári perrendtartás (2016. évi CXXX. törvény), amely lehetővé teszi, hogy a per előkészítő szakaszában a bíróság elé terjesztett közvetítői (mediátori) megegyezést a bíróság jóváhagyja. Természetesen így nemcsak töredék idő alatt, hanem jóval kevesebb pénzért is lesz bíróság által jóváhagyott egyezség.
Hihetetlen nagy lehetőséget kapott mindenki, aki pereskedés előtt áll. Akár egy hónap alatt is lehet jogerős, bíróság által elfogadott egyezsége. Nem kell más hozzá, mint mediátor segítségét igénybe venni a két konfliktusos félnek.
Nem is lehet annál jobb kimenetele egy ügynek, mint az, hogy nem egy ismeretlen ember dönt két fél ügyében, hanem saját maguk tudnak konszenzussal megállapodni. A napnál is világosabb, hogy akár válási ügyekben, akár gyermek kapcsolattartási problémák esetén vagy éppen vagyonmegosztásnál senki sem ismeri jobban a vitás helyzetet, mint a problémában éppen benne levő két fél. Ők ismerik, ők szeretik legjobban a gyermekeiket, ezért ők akarják, ők tudják nyújtani nekik a legjobbat. Ez azt jelenti, hogy – közvetítő segítségével – a legjobb megoldást is ők tudhatják a saját helyzetükre.
Cégek gazdasági vitái során pedig nem mindegy, hogy mennyire elhúzódó, mennyire sok pénzt felemésztő egy-egy pereskedés. Nem mindegy, hogy megroppantja-e a céget, felemészti-e az egész vagyonát a vita, vagy éppen mód és lehetőség van – az ésszerűség keretei között – a lehető legjobb kompromisszum megkötésére.
A mediátor (közvetítő) nem ítélkezik, hanem professzionális kommunikációs technikákkal segíti a feleket a megegyezés irányába vezető úton. A felek saját akaratukból vetik alá magukat ennek a lehetőségnek a kipróbálására. A felnőtt, felelős gondolkodás éppen azt jelenti, hogy belátjuk a korlátainkat, ugyanakkor törekszünk konfliktusaink megoldására. Persze az is nagy motiváló tényező lehet a mediáció (közvetítés) kipróbálásakor, hogy sokkal olcsóbban, sokkal hamarabb és egy elég jó egyezséggel zárhatjuk le konfliktusainkat, amelyet a bíróság is elfogad. Érdemes élni vele !!!
Az új törvény szerint a két fél és a mediátor által aláírt megegyezést a bíróság akár 15 napon belül jóváhagyja, ami teljesen egyenértékű egy bírósági ítélettel.
A legfontosabb törvényi helyek a mediáció (közvetítés) kapcsán az új törvényben
ELSŐFOKÚ ELJÁRÁS – X. FEJEZET – EGYEZSÉGI KÍSÉRLET PERINDÍTÁS ELŐTT
53. Közvetítői eljáráshoz kapcsolódó és anélküli egyezségi kísérlet
167. § [Közvetítői eljáráshoz kapcsolódó egyezségi kísérlet] 1-5. pont.
A PERFELVÉTELI ÉS AZ ÉRDEMI TÁRGYALÁSI SZAKBAN ALKALMAZANDÓ KÖZÖS RENDELKEZÉSEK – XIV. FEJEZET
71. Egyezség
238. § [Egyezségi kísérlet a perben és tájékoztatás a közvetítői eljárásról] 1-2. pont
239. § [Az egyezség és jóváhagyása] 1-3.pont
(forrás: http://www.beszedirok.hu/index.php?box=elemzesek&bovebben=48)
2018. 02. 14. 19:08 veresegyhazi-hirhatar.hu
2018. 02. 13. 18:32 veresegyhazi-hirhatar.hu
2018. 02. 06. 18:41 veresegyhazi-hirhatar.hu
2018. 01. 29. 21:02 veresegyhazi-hirhatar.hu
Szolgálati járadékos! Mi lesz ...?
2018. 01. 17. 19:08 veresegyhazi-hirhatar.hu
Szalmonellával szennyezett babatejporokat hívott vissza a gyártó
2018. 01. 17. 17:27 veresegyhazi-hirhatar.hu
2018. 01. 16. 18:54 veresegyhazi-hirhatar.hu
2018. 01. 11. 19:37 veresegyhazi-hirhatar.hu
Kisgyerekesek, figyelem! Bio bébiételt vont ki a forgalomból a dm
2018. 01. 10. 17:57 veresegyhazi-hirhatar.hu

References: bíróság 
 bíróság 
 bíróság 
 bíróság 
 bíróság 
 bíróság